Wiese se Brait soek glo koper vir Virgin Active | Netwerk24
06 Augustus 2019 07:14
Die beleggingsgroep Brait besit die grootste belang in Virgin Active.
Die beleggingsgroep Brait, waarin Christo Wiese die grootste belang het, beoog om ’n deel van sy belang in Virgin Active te verkoop, volgens Sky News.
Sky News berig Brait het die beleggingsbank Morgan Stanley aangestel om ’n koper vir ’n minderheidsbelang in Virgin Active te soek.
Bronne het gesê Brait ondersoek ’n aantal opsies en die waarskynlikste uitslag sal wees om ’n belang aan ’n pensioenfonds of staatspensioenfonds te verkoop.
Sir Richard Branson het nog ’n belang van nagenoeg 18% in Virgin Active.
LEES OOK: Virgin Active: Net 1 uit 4 pomp saam met ander lede
Netwerk24 het in Junie berig Virgin Active verteenwoordig vanjaar vir die eerste keer meer as die helfte (53%) van die netto batewaarde van Brait.
Brait besit 72% van die gimnasiumgroep. Dis teenoor 43% ’n jaar gelede.
Meer oor: Brait | Virgin Active | Christo Wiese | Richard Branson